SPORAZUM

između Europske unije i Francuske Republike o primjeni zakonodavstva Unije o oporezivanju dohotka od štednje i administrativnoj suradnji u području oporezivanja u vezi sa zajednicom Saint-Barthélemy

EUROPSKA UNIJA

i

FRANCUSKA REPUBLIKA, u ime zajednice Saint-Barthélemy,

dalje u tekstu zajedno „stranke”,

budući da:

SPORAZUMJELE SU SE:

Članak 1.

Primjena direktiva Vijeća 2011/16/EU i 2003/48/EZ i s njima povezanih akata

1. Francuska Republika i ostale države članice na zajednicu Saint-Barthélemy primjenjuju Direktivu Vijeća 2011/16/EU (2), kao i sve mjere donesene radi provedbe te direktive.

2. Francuska Republika i ostale države članice na zajednicu Saint-Barthélemy primjenjuju Direktivu Vijeća 2003/48/EZ (3), kao i sve mjere donesene radi provedbe te direktive.

3. Francuska Republika i ostale države članice na zajednicu Saint-Barthélemy primjenjuju sve primjenjive pravne akte Unije donesene na temelju direktiva iz stavaka 1. i 2.

4. Stranke izjavljuju da u odnosu na zajednicu Saint-Barthélemy Europska komisija ima iste zadatke kao one predviđene u direktivama Vijeća 2011/16/EU i 2003/48/EZ te u drugim povezanim pravnim aktima koje je donijelo Vijeće kako bi se olakšala administrativna suradnja među nadležnim tijelima država članica.

Članak 2.

Primjenjive verzije pravnih akata Unije navedenih u ovom Sporazumu

Bilo koje upućivanje u ovom Sporazumu na direktive 2011/16/EU i 2003/48/EZ te na druge pravne akte Unije navedene u članku 1. stavcima 3. i 4. ovog Sporazuma tumači se kao upućivanje na verziju tih direktiva i povezanih akata i instrumenata koja je na snazi u odgovarajućem trenutku, prema potrebi kako su izmijenjeni bilo kojim naknadnim aktima o izmjeni.

Članak 3.

Nadležna tijela, središnji uredi za vezu, službe za vezu i nadležni službenici

Stranke izjavljuju da nadležna tijela imenovana u skladu s Direktivom 2003/48/EZ te nadležna tijela, središnji uredi za vezu, službe za vezu i nadležni službenici koje imenuju države članice u skladu s Direktivom 2011/16/EU imaju iste funkcije i nadležnosti u svrhu provedbe tih direktiva u odnosu na zajednicu Saint-Barthélemy, u skladu s člankom 1. ovog Sporazuma.

Članak 4.

Nadzor

Francuska Republika dostavlja Europskoj komisiji statističke podatke i informacije o primjeni ovog Sporazuma na zajednicu Saint-Barthélemy. Ti podaci imaju isti opseg te se dostavljaju na isti način i u istim rokovima kao i informacije koje se moraju dostavljati u pogledu funkcioniranja direktiva 2011/16/EU i 2003/48/EZ u odnosu na francuska područja na kojima se te direktive primjenjuju.

Članak 5.

Postupak međusobnog dogovora između nadležnih tijela

1. U slučaju problema ili dvojbi u vezi s provedbom ili tumačenjem ovog Sporazuma između tijela nadležnog za zajednicu Saint-Barthélemy i jednog ili više nadležnih tijela država članica, ta tijela nastoje riješiti to pitanje međusobnim dogovorom. O rezultatima tog postupka usuglašavanja obavješćuju Europskoj komisiju, koja zatim obavješćuje ostale države članice.

2. U slučaju dvojbi u vezi s tumačenjem, Europska komisija može sudjelovati u savjetovanju na zahtjev bilo kojeg od nadležnih tijela iz stavka 1.

Članak 6.

Rješavanje sporova između stranaka ovog Sporazuma

1. U slučaju spora između stranaka u pogledu tumačenja ili primjene ovog Sporazuma, stranke se sastaju prije svakog upućivanja predmeta na Sud Europske unije u skladu sa stavkom 2.

2. Rješavanje sporova između stranaka o primjeni ili tumačenju ovog Sporazuma u isključivoj je nadležnosti Suda Europske unije. Zahtjev Sudu podnosi jedna od stranaka.

Članak 7.

Stupanje na snagu

Stranke se međusobno obavješćuju o dovršetku postupaka potrebnih za stupanje na snagu ovog Sporazuma. Sporazum proizvodi učinke sljedećeg dana od dana primitka druge obavijesti.

Članak 8.

Trajanje i prestanak

Ovaj se Sporazum sklapa na neodređeno vrijeme, podložno otkazu jedne od stranaka putem pisane obavijesti poslane drugoj stranci diplomatskim putem. Sporazum prestaje važiti dvanaest mjeseci od primitka takve obavijesti.

Članak 9.

Jezici

Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

Съставено в Брюксел на седемнадесети февруари две хиляди и четиринадесета година.

Hecho en Bruselas, el diecisiete de febrero de dos mil catorce.

V Bruselu dne sedmnáctého února dva tisíce čtrnáct.

Udfærdiget i Bruxelles den syttende februar to tusind og fjorten.

Geschehen zu Brüssel am siebzehnten Februar zweitausendvierzehn.

Kahe tuhande neljateistkümnenda aasta veebruarikuu seitsmeteistkümnendal päeval Brüsselis.

Έγινε στις Βρυξέλλες, στις δέκα εφτά Φεβρουαρίου δύο χιλιάδες δεκατέσσερα.

Done at Brussels on the seventeenth day of February in the year two thousand and fourteen.

Fait à Bruxelles, le dix-sept février deux mille quatorze.

Sastavljeno u Bruxellesu sedamnaestog veljače dvije tisuće četrnaeste.

Fatto a Bruxelles, addì diciassette febbraio duemilaquattordici.

Briselē, divi tūkstoši četrpadsmitā gada septiņpadsmitajā februārī.

Priimta du tūkstančiai keturioliktų metų vasario septynioliktą dieną Briuselyje.

Kelt Brüsszelben, a kétezer-tizennegyedik év február havának tizenhetedik napján.

Magħmul fi Brussell, fis-sbatax-il jum ta' Frar tas-sena elfejn u erbatax.

Gedaan te Brussel, de zeventiende februari tweeduizend veertien.

Sporządzono w Brukseli dnia siedemnastego lutego roku dwa tysiące czternastego.

Feito em Bruxelas, em dezassete de fevereiro de dois mil e catorze.

Întocmit la Bruxelles la șaptesprezece februarie două mii paisprezece.

V Bruseli sedemnásteho februára dvetisícštrnásť.

V Bruslju, dne sedemnajstega februarja leta dva tisoč štirinajst.

Tehty Brysselissä seitsemäntenätoista päivänä helmikuuta vuonna kaksituhattaneljätoista.

Som skedde i Bryssel den sjuttonde februari tjugohundrafjorton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen